1. ***SWALI LA LAZIMA:USHAIRI***

*Kutoka: Diwani ya Ustadhi Nyamaume*

Maswali

1. Eleza dhamira ya mtunzi wa shairi hili. (alama 2)
2. Fafanua sifa za kiarudhi za shairi hili. (alama 4)
3. Eleza tamathali ya usemi ambayo mtunzi ametumia katika mkarara wa shairi. (alama 2)
4. Eleza namna mtunzi wa shairi hili alivyotumia idhini yake katika beti tatu za mwanzo.

(alama 3)

1. Tambua na ueleze bahari tatu zinazobainika katika shairi hili. (alama 3)
2. Andika ubeti wa nne katika lugha tutumbi. (alama 4)
3. Eleza maana ya msamiati huu uliotumiwa katika shairi. (alama 2)
4. Walimatia
5. Ghiliba

Majibu

1. Anadhamiria kumtahadharisha binadamu asijivune anapopata ufanisi wowote, ufanisi huo unaweza kutoweka na kiburi chake kuisha. **(2x1)**
3. Kila ubeti una mishororo minne
4. Kila mshororo una vipande viwili
5. Mizani ni 16 (8,8) katika kila mshororo
6. Lina beti saba
7. Vina vya kati vinabadilika ubeti hadi ubeti ilhali vina vya mwisho vinatiririka
8. Lina kibwagizo – Usambe haizimiki, taa ikuwakiayo **(4x1)**
9. Jazanda- Taa inawakilisha fanaka/ufanisi na kuzimika kwa taa ni kupoteza fanaka hiyo.

**(2x1)**

1. (i) Kuboronga/kufinyanga sarufi. Kwa mfano, “namba kutunga sichoki” badala ya “namba sichoki kutunga”

“wasikie halaiki”= halaiki wasikie

“mali walizimiliki”= walizimiliki mali

“yafile yao majina”= majina yao yamekufa/yamepotea

(ii)Inkisari- kufupisha maneno. Kwa mfano,

namba= naamba/ninaamba

ukamba= ukaamba

wali= walikuwa

usambe=usiambe

1. Lahaja= yafile= yamekufa/yamepotea
2. Mazida- kurefusha maneno ili kupata kina/mizani fulani. Mfano ni “wakitajikana” badala ya ‘wakitajika’”hauanguki”badala ya ‘huanguki’

**(Idhini zozote 3x1)**

1. Tarbia- kila ubeti una mishororo minne
2. Mathnawi- kila mshororo katika ubeti una vipande viwili.
3. Ukara- vina vya mwisho vinatiririka. Yaani kina ‘ki’ ilhali vina vya kati vinabadilika ubeti hadi ubeti

**(3x1)**

1. (i) Kulikuwa na watu wengine waliokuwa na vyeo wakasema hawatavipoteza

(ii) Tunawaona hivi leo wakiwa wamelemewa na shida

(iii)Wamekuwa watu wasio na majigambo na hawatambuliki

1. Usiseme kuwa taa inayokuwakia haiwezi kuzimika

(Hoja katika mishororo yote zijitokeze vizuri) **(4x1**)

1. (i) walimatia- unashikilia/unang’ang’ania

(ii) ghiliba- udanganyifu/hadaa

**(2x1)**

**RIWAYA: KIDAGAA KIMEMWOZEA**

1. Riwaya ya Kidagaa Kimemwozea imesheheni siri. Jadili. (alama 20)
2. Maisha ya Amani ni siri aijuaye pekee.
3. Maisha ya DJ ni siri ambayo kila mtu asingebukua.
4. Mapenzi ya Lowela na Mtemi Nasaba Bora ni siri.
5. Kilichosababisha Mashaka kuwa mwenda wazimu ni siri aiuaye pekee.
6. Kwamba Majisifu hakuandika riwaya ni siri.
7. Amani kuwa msomi ni siri
8. Kutoweka kwa DJ ilikuwa siri.
9. Sefu ya Mtemi Nasaba Bora ilikuwa na siri nyingi.
10. Wazazi wa kitoto Uhuru ni siri
11. Kutoweka kwa Gadafi ni siri.
12. Majisifu si msomi tajika ni siri
13. Amani na Imani hawana uhusiano wa kinasaba/ kimapenzi
14. Kuwa Chwechwe Makweche ni nduguye Imani lakini ni siri.
15. Kutatua migogoro ya mashamba ni siri anayoifahamu Mtemi Nasaba Bora pekee.
16. Mtemi kumficha Lowela
17. Ufahamu wa Matuko Weye ni siri
18. Siri kwamba Zuhura amechoshwa na maisha ya ndoa na Mtemi Nasaba Bora
19. Safari ya Amani kwenda Sokomoko ni siri kwa wengi
20. Mimba ya Lowela ni siri
21. Mateso ya watoto wa Majisifu yanawekwa siri.

(20×1=20)

1. “…Nilitaka kukuuliza kama waelewa usomacho na sasa nadhani labda swali hilo halina mashiko. (alama 20)
2. **Muktadha**
3. Maneno ya Madhubuti
4. Anamwambia Amani
5. Walikuwa kibandani mwa Amani
6. Madhubuti alikuwa amemtembelea Amani kibandani kwa lengo la kutaka kujua kama ameelewa vitabu ambavyo alimwazima.
7. Madhubuti anampata akisoma kitabu kitabu Wretched of the Earth.

(4×1=04)

1. Nafasi ya msemaji katika riwaya.

**Madhubuti**

1. Ni kielelezo cha vijana wanaopinga unasaba. Madhubuti anashirikiana na Amani kung’oa uongozi dhalimu wa Mtemi Nasaba Bora, anaeleza maovu ya uongozi huu; kuhalalisha haramu, ufisadi n.k
2. Ni kielelezo cha vijana wazalendo - madhubuti anarejea nyumbani Sokomoko ili kufaa nchi yake baada ya kukamilisha masomo yake kule Urusi.
3. Ni kielelezo cha vijana wasomi katika jamii.
4. Ni kielelezo cha vijana wanaoenzi mabadiliko – Baada ya Madhubuti kung’amua maovu ambayo babake anawatendea maskini, anaamua kujitenga na uongozi wake na kupigania maskini.
5. Kupitia kwake tunapata sifa za Amani. Kwa fano, bidii yake na uaminifu wake kwa jamii ya Sokomoko.
6. Ni mfano wa vijana wenye bidii. Kwa mfano, Madhubuti anatafuta kazi kwa jasho lake mwenyewe.
7. Ni mfano mwafaka wa vijana unaopinga unasaba katika jamii. Kwa mfano, Madhubuti anakataa kazi ambayo babake anamtafutia kwa njia ya ufisadi. Pia, anakataa kutumia jina la baba au kuunga mkono uongozi dhalimu wa babake Mtemi Nasaba Bora.
8. Ni kielelezo wa vijana waliowajibika. Madhubuti anahakikisha kwamba anatafuta kazi kwa jasho lake mwenyewe.
9. Ni kielelezo cha vijana wanaoenzi usawa katika jamii. Madhubuti anahakikisha kwamba ardhi iliyonyakuliwa na babake imerejeshwa kwa wamiliki halali.
10. Ni mfano wa vijana wenye msimamo dhabiti. Madhubuti anashirikiana na Amani kwa nia moja ya kung’oa uongozi dhalimu wa babake Sokomoko. Vijana hawa wanahakikisha wanafaulu katika mpango wao.
11. Ni kielelezo cha vijana waliowajibika
12. Ni kielelezo cha vijana wenye msimamo madhubuti.

(6×1=06)

1. Sababu za msemaji kumwambia msemewa kuwa swali hilo halikuwa na mashiko
2. Amani alisoma makala kwa ufasaha.
3. Amani atema umombo kama msomi.
4. Amani alimweleza Madhubuti mawazo yake kuhusu waandishi wa vitabu hivyo na falsafa zao.
5. Amani alisoma kiingereza kwa haiba na mtiririko tofauti kabisa.

(4×1=04)

1. Wahusika watatu
2. Mwalimu Majisifu

Mwalimu Majisifu anapotoa mhadhara kwa wanafunzi wa Chuo Kikuu cha Wangwani anaonekana kutoelewa maudhui yanayopatikana katika Riwaya ya Kidagaa Kimemwozea.

1. Mtemi Nasaba Bora

Mtemi Nasaba Bora anapohutubia wananchi wa Sokomoko katika kuadhimisha siku kuu ya Wazalendo anaonekana kutokwa na kijasho chembamba na kujitia kikohozi asichokuwa nacho.

1. Mashaka

Mashaka anakosa kuelewa kile ambacho anafundishwa shuleni, ndio maana anakosolewa kila wakati.

1. Wanafunzi wa shule ya Upili ya Mtemi Nasaba Bora wanakosa kufuata masomo yao na badala yake wanatoroka shuleni kwenda kujiburudisha.
2. Wazazi wa Fao wanakosa kuelewa kanuni za masomo ilhali ni wasomi. Wanasaidia Fao kufanya mtihani kwa juhudi zake mwenyewe.

**TAMTHILIA: KIGOGO**

4. **Jumuiya ya kigogo ni kioo halisi cha matatizo yanayokumba mataifa yanayoendelea. Thibitisha ukweli wa kauli hii.**

1. Ubadhirifu wa mali ya umma. Sherehe za uhuru kuwa za mwezi mmoja hivyo kusitisha shughuli za kiuchumi kama biashara.
2. Mauaji ya kisiasa. Kwa mfano, Jabali anauawa na kusingiziwa kuwa alihusika katika ajali. (Anayejaribu kuukosoa uongozi ananyamazishwa)
3. Unyakuzi wa mali ya umma (ardhi).Kwa mfano, kufunga Soko la Chapakazi na kujenga hoteli ya kifahari ya kibinafsi.
4. Utepetevu wa viongozi. Kwa mfano, wanachi wanalipa kodi lakini hawapati huduma bora kama kusafishwa kwa soko na huduma za kuondoa maji taka.
5. Vitisho .Kwa mfano, viongozi wa Sagamoyo wanatumia vitisho dhidi ya watu. kwa mfano, Majoka anatishia kumfuta Kingi kazi na pia kumuua.
6. Ulaghai.Kwa mfano, Majoka anatumia hila dhidi ya wafanyakazi wanaogoma kwa kuwaongeza mshahara na wakati huo huo anaongeza kodi.
7. Matumizi mabaya ya vyombo vya dola. Kwa mfano, kuwaamuru polisi kuwatawanya waandamanaji wanaoandamana kudai haki.
8. Changamoto katika miundo msingi. Kwa mfano, hospitali, elimu, maji safi pamoja na nguvu za umeme.
9. Tamaa na ubinafsi unaoendelezwa na viongozi. Kwa mfano, Majoka kunyakua eneo la soko ili kujenga mkahawa wa kibinafsi.
10. Utegemezi wa ufadhili. Kwa mfano, Kenga anamwambia Sudi kuwa wafadhili wao siku zote ni wa Magharibi na Mashariki.
11. Ukengeushi. Kwa mfano, Ngao Junior anapata elimu yake ng’ambo. Majoka na Husda wanaiga starehe za kigeni.
12. Ukiritimba katika umilikaji wa njia kuu za uchumi. Kwa mfano, Majoka anamiliki Majoka Company, mkahawa kwenye ardhi ya umma.
13. Ubarakala. Kwa mfano, Kenga na Boza wanajipendekeza ili wafaidi kiuchumi.
14. Wananchi kuwachagua viongozi wabaya. Kwa mfano, Tunu anawauliza Wanasagamoyo kama watawachagua viongozi waliokuwa mbele yao wanaowaita wajinga.
15. Utawala wa kiimla. Kwa mfano, Raia wa Sagamoyo hawana usemi wowote. Majoka anasema anajenga mkahawa kwenye eneo la soko wapende wasipende.
16. Usaliti wa viongozi kwa waliowachagua. Kwa mfano, Mzee Majoka anawasaliti wananchi waliomchagua. Serikali yake haitoi huduma kwa wananchi kama vile kusafishwa kwa soko.
17. Urithi wa mamlaka anayopendekeza Majoka.
18. Matatizo ya umaskini wanawe Sudi wana njaa.
19. Dawa za kulevya
20. Uharibifu wa mazingira – ukataji wa miti
21. Taasubi ya kiume – Husda na Ashua

**(hoja zozote 20×1=20)**

5**… fungua macho uone. Keki ya uhuru imeliwa kwingine, mwaletewa masazo.**

1. **Muktadha**
2. Haya ni maneno ya Sudi.
3. Anamwambia / Anayaelekeza kwa Kombe.
4. Ni katika karakana iliyoko sokoni ya uchongaji wa vinyago ya Kombe, Boza na Sudi.
5. Hii ni baada ya Kombe kukubaliana naye Sudi kuwa mambo yamekwenda kombo Sagamoyo.
6. Boza, Kombe na Sudi wameletewa keki (masalio) ya sherehe za taifa na Kenga.
7. Sudi ameipuuzilia mbali keki akaita kijikeki.

**(Zozote 4×1=4)**

(b).**Thibitisha ukweli wa kauli kuwa keki ya uhuru imeliwa kwingine. (alama 8)**

**Keki ya uhuru imeliwa kwingine (mwanafunzi afasiri kuwa keki ya uhuru ni manufaa ya uhuru huo)**

1. Soko linafungwa na bei ya chakula kwenye kioski cha kampuni kupanda maradufu.
2. Mtoto wa Sudi, Pendo analia kwa njaa.
3. Majoka anadai kuwa kuzaa ni kulea (Ana uwezo wa kuwalisha watoto vizuri)
4. Majoka ana kampuni kubwa ya majoka and majoka Academy ilhali anafunga soko la wachochole.
5. Waandamanaji wanakabiliwa kwa nguvu na maandamano yao ya kudai haki kuharamishwa.
6. Viongozi chipukizi kama vile Tunu wanakandamizwa.
7. Wafanayakazi wanaongezewa mshahara kwa asilimia ndogo kisha kodi imepandishwa.
8. Uongozi unazungukia katika nasaba ya Majoka hata Majoka anataka kumtambulisha Ngao Junior kama mrithi rasmi.
9. Runinga za Sagamoyo hasa ya mzalendo inafungwa huku ya sauti ya mashujaa pekee ikimhusiwa kuendelea kuhudumu.
10. Aila za kina Siti na Kombe zinatakiwa kuhama kutoka Sagamoyo ikidaiwa kuwa si kwao licha ya ukereketwa wa Kombe.

**(zozote 8×1=8)**

(c). **Eleza vizingiti vinavyomkabili mnenaji katika harakati za kusaka keki. (alama 4)**

1. Sudi anasalitiwa na wenzake (Kombe na Boza) wanashirikiana na Kenga na Majoka.
2. Mkewe Sudi ; Asha anatiwa mbaroni na Majoka.
3. Majoka anamshawishi Ashua amuasi Sudi na ahusiane naye kimapenzi. Hata anamfanya kuamini kuwa Sudi ana uhusiano wa kimapenzi na Tunu.
4. Watoto wa Sudi wanakosa chakula.
5. Mshirika wa Sudi wa karibu Tunu anashutumiwa kwa kuuza nyonga na kina Ngurumo ambao wanasisitiza watampigia Mzee Majoka kura.

**(zozote 4×1=4)**

**(d).Jadili jazanda zinazojitokeza katika usemi huu. (alama 4)**

1. Keki ya uhuru – manufaa kutokana na uhuru kama vile chakula, usalama, elimu na mishahara.
2. Imeliwa kwingine – manufaa ya uhuru yanawafikia viongozi wachache na vikaragosi wao kama vile Majoka, Asiya, Husda, Kenga na Ngao Junior.
3. Masazo – mabaki ya manufaa ya uhuru. Keki anayopokea Boza haiwezi kumtosheleza na familia yake. Mshahara wanaongezewa wafanyakazi unatozwa kodi nyingi.
4. Fungua macho – sudi ananmtaka Kombe kuwa mwerevu kubaini ukweli kuwa keki wanayopewa si keki halisia.

(4×1=4)

**HADITHI FUPI: TUMBO LISILOSHIBA NA HADITHI NYINGINE**

**Said A. Mohamed: *Tumbo Lisiloshiba***

1. “Suala si nguvu kwani sisi tunajua hatuna nguvu kuwashinda wao lakini ***sheria ipo*** ***upande wetu***”

“…sheria kila siku imo mikononi mwao”

1. Eleza muktadha wa dondoo hili. (alama 4)
2. Dhihirisha kinaya kinachobebwa na sehemu iliyosisitizwa katika dondoo.

(alama 4)

1. “Uzalendo ni kuhudumia umma pasi na kuchoka.” Tetea ukweli wa kauli hii kwa hoja nane kutoka hadithini. (alama 8)
2. Jina Madongoporomoka linaoana vyema na mandhari halisi ya pahala penyewe. Dhihirisha . (alama 4)

**Majibu**

1. (i) Kauli ya kwanza ni ya Kabwe.
2. Kauli ya pili ni jibu la Mzee Mago.
3. Mazungumzo haya yanatokea kwenye mkahawa wa Mzee Mago pale Madongoporomoka.
4. Wakazi wa Madongoporomoka walikuwa wamekutana kujadili namna ya kujikinga dhidi ya kupokonywa ardhi yao na wenye uwezo.

(Hoja 4x1)

1. (i) Maskini wamewekewa vitego na vikwazo vya sheria maksudi ili kuwazuia

kutetea mali yao.

(ii) Sheria yenyewe ni tata/ngumu kueleweka na hao maskini (mazonge ya sheria

ngumu…)

(iii)Ni muhali kuwapata wanasheria waaminifu kuwahudumia maskini.

(iv) Haki inaelezwa kuadimika/si jambo la kupatika kwa urahisi.

(Hoja 4x1)

1. (i) Mzee Mago anaelezwa kuwa mbioni kujaribu hili na lile ili kuzuia haki isiangamizwe.

(ii) Mzee Mago hufuatana na wenzake kuzungumza nao kuhusu haki na unyang’anyi wa

raia.

(iii) Mara kwa mara Mzee Mago huwakusanya ili kuhojiana nao kuhusu kustahiki kuishi

kwa amani na furaha popote nchini mwao.

(iv)Mzee Mago anashauriana na wenzake namna ya kuviruka vitego na vikwazo vya

sheria wanavyowekewa ili wasiweze kutetea haki.

1. Mzee Mago huwashawishi wenzake kutafuta wanasheria waaminifu kwa kuwa hawa walikuwa adimu.
2. MzeeMago huwaleta pamoja ili kunasihiana kuhusu maendeleo yaliyokuwa yanajiri kwao nchini.
3. Anawakumbusha kuwa maendeleo hayo yalihitaji mchango wa kila mtu hata maskini hao.
4. Aliwatahadharisha kuuchunguza uso wa usasa na upya uliokuwa unajiri katika mazingira yao.
5. Mzee Mago aliwakusanya wenzake kupanga mikakati ya jinsi ya kujitetea na kujihami dhidi ya uvamizi walioutarajia.
6. Mzee Mago alihudumia jamii kwenye mkahawa wake.

(Hoja 8x1=8)

1. **Madongoporomoka**
2. Mazingira yanatawaliwa na mashonde ya kinyesi.
3. Mahali pale pamejaa tope na uchafu unaonyekenya.
4. Wakaazi wanaishi katika vibanda uchwara vilivyozungukwa na uozo.
5. Kuna makaro na uvundo unaopasua mianzi ya pua.
6. Watu wengi wanaishi katika vibanda vinavyokaribiana pasi na huduma za kimsingi.
7. Kumakaliwa na watiu wepesi wasio na mashiko.
8. Wanamadongoporomoka wanachukuliwa kutojua hadhi na faida za ardhi.

**Kenna Wasike: *Mapenzi Kifaurongo***

1. “Ikiwa hujui fasihi inavyoiendeleza jamii hufai kuwa hapa”
2. Eleza muktadha wa dondoo hili. (alama 4)
3. Kauli hii inadhihirisha aina moja ya uozo unaopatikana katika jamii. Dhihirisha kwa mifano mingine kumi namna uozo huo unavyojitokeza hadithini. (alama 10)
4. Kenna Wasike ni fundi wa kutumia ulinganuzi ili kuonyesha utengano uliopo katika jamii hadithini. Tetea kwa mifano sita mwafaka. (alama 6)

**Majibu**

(a)

1. Msemaji ni Daktari Mabonga.
2. Anamweleza mwanafunzi mmoja wa kike.
3. Ni katika mojawapo wa mihadhara yake chuoni Kivukoni.
4. Mwanafunzi huyo alikuwa ameuliza ni vipi fasihi inaweza kuielekeza jamii.

(Hoja 4x1=4)

(b) (Uozo unaorejelewa hapa ni dharau)

1. Wazazi wake Dennis walikuwa wanachekwa sana kwa umaskini wao.
2. Daktari Mabonga anamzima mwanafunzi yuyo huyo anayemuuliza swali akidai maswali jinsi hiyo ni ya wanafunzi wa kidato cha kwanza.
3. Dennis anasema kuwa Daktari Mabonga ana dhana ya kuwa wanafunzi wake hawakustahili kuwa katika darasa lake la fasihi.
4. Dennis aulizapo swali anakejeliwa kuwa lake si swali wala hajui kuchekesha.
5. Penina hajali kumpokea Dennis arejeapo kutoka shughuli za kutafuta kazi,
6. Penina anamjibu Dennis kwa kiburi kuwa hapakuwa na chakula kwa kuwa hakuacha senti hata moja.
7. Dennis anasema kuwa Penina anamwona kama kinyaa.
8. Penina anakataa Dennis amwite mpenzi tena na anamwonya asiwaeleze watu kuwa waliwahi kuchumbiana.
9. Penina anamwita Dennis mkata na kumtaka atafute mpenzi wa kufu yake.
10. Penina anamkejeli Dennis kwa kuwa Mola atamjaalia atakayempakata na ufukara wake na kumliwaza kwa ufukara aliouzoea.

(Hoja za kwanza 10x1=10)

(c)

1. Dennis anazungumzia wazazi wake maskini ambao wanajikimu kwa kuwafanyia kazi matajiri.
2. Dennis anazungumzia wanafunzi wenzake ambao wananenepa na kuwanda. Anahizika kuwa hana siha kama wao.
3. Watoto wa usuli wa kitajiri wanavalia mavazi yanayowavutia tufauti na wale wachochole kama Dennis. Dennis anaeleza jinsi mavazi yalivyowachukua – pia yanadhihirisha kununuliwa ng’ambo.(mavazi ya bei ghali)
4. Wanafunzi wa usuli wa kitajiri wanabeba vifaa meme kama vipakatalishi , simu, ipad za gharama kuu. Wanafunzi maskini hawana vifaa hivi na wanaishia kuviajabia kama afanyavyo Dennis.
5. Watoto wa asili ya kitajiri wanasomea shule za kitaifa na mikoa tofauti na wanafunzi wa kimaskini ambao wanasomea shule za vijijini.
6. Wanafunzi wa usuli wa kitajiri wana watu wa kuwaegemea hali zinapowaendea kombo kama wazazi na hata wachumba. Wachochole hawana mtu wa kutegemea ila wao wenyewe hasa hali zinapowaendea kombo.
7. Wanafunzi wanaotoka kwenye familia zenye uwezo wanaweza kula vizuri ilhali wale wachochole wanapata ugumu kuzumbua chakula.

(Hoja za kwanza 6x1=6)

**8. FASIHI SIMULIZI**

a) Dunia hadaa, ulimwengu shujaa. Mnachohitaji mlipofikia, ni ujasiri wa simba kuyakabili maisha. Adabu na bidii yenu leo, ni miche itakayozaa matunda matamu ya maisha mema kesho. Sitaki mziandame nyendo potovu, mtakuwa mnajiponza wenyewe; na hilo litakuwa sawa na kuutumbukiza mustakabali wenu kwenye shimo lenye kina kirefu na giza totoro. Jueni ujana ni moshi na ukienda haurudi.

1. Tambua kipera hiki na utoe ithibati. (Alama 2)
2. Ni sifa zipi za kipera hiki zilizojitokeza hapo juu? Eleza kikamilifu. (Alama 5)

b) Misimu hutumia mbinu anuai katika uundaji wake. Taja tano na utolee mifano mwafaka.

(Alama 5)

c) Hadhira ya fasihi simulizi hutofautina sana na ile ya fasihi andishi. Thibitisha. (Alama 8)

MWONGOZO

a) Kipera

1. mawaidha
2. maneno haya ni ya kushauri na kunasihi- atoe mfano kwenye kifungu
   1. maneno haya yanatoa mwongozo na maelekezo kuhusu maisha.

(Kutambua kipera alama 1, ithibati alama 1)

b) Sifa za mawaidha zilizojitokeza kifunguni. (alama5)

1. Hutolewa na walio na umri wa juu. Anayetoa mawaidha haya ni mtu mwenye umri wa juu akishauri vijana.
2. Hutumia fani nyingine za fasihi simulizi. Ametumia methali k.v ujana ni moshi ukienda haurudi.
3. Ujumbe hulenga hadhira maalum. Hadhira hapa ni vijana.
4. Huibua maadili yanayohitajika. Maadili yanayoibuliwa hapa ni kuwa na ujasiri, kuwa na bidii, adabu, kuziandama nyendo nzuri n.k
5. Hutumia lugha inayoathiri hisia. Vijana wanaambiwa wawe jasiri, pia wanatahadhishwa dhidi ya kutotumbukiza maisha yao shimoni
6. Huwa na ufasaha mkubwa wa lugha. Mnasihi ametumia lugha kwa ufasaha.
7. Huwa na muundo maalum. Mnasihi anatanguliza kwa kauli ya kuvuta makini ya hadhira, mwili wake una wosia, maonyo na maelekezo na anahitimisha kwa kauli ya kuwapa vijana changamoto.
8. Hutolewa katika muktadha/sherehe maalum

(Hoja zozote tano: kutaja na kueleza/kutoa mfano – Alama 5 × 1)

**Kumb: hoja isiyotolewa mfano au maelezo haina alama**

c) Mbinu za uundaji wa misimu. (alama 5)

1. ukopaji k.m ndudhi (pikipiki-kikuyu)
2. utohozi k.m mathee(mother), hepi(happy)
3. ufupishaji k.m lapi (laptop), dere(dereva)
4. sitiari/jazanda k.m fisi (mwenye tamaa/mlafi)
5. kuyapa maneno maana mpya k.m mzinga (pombe), chuma(gari/bunduki), toboa (faulu)
6. kugeuza maneno k.m risto (stori)
7. uundaji maneno mapya k.m hanya (tabia ya ukware)
8. kubadili silabi za neno k.m mathrii (matatu)

(hoja tano za kwanza: kutaja mbinu na mfano- Alama 1 × 5)

**Kumb: Hoja isiyotolewa mfano haina alama yoyote**

d) Tofauti kati ya hadhira ya fasihi simulizi na fasihi andishi. (alama 8)

1. F.S ina hadhira tendi, F.A ina hadhira tuli.
2. Hadhira ya F.S huonana ana kwa ana na na fanani inapowasilishwa, hadhira ya F.A haionani na fanani wakati wa usomaji.
3. Hadhira ya F.S huwasiliana na fanani moja kwa moja, hadhira ya F.A sio lazima iwasiliane na mwandishi.
4. F.S ina hadhira inayojumuisha wajuao na wasiojua kusoma , F.A ina hadhira ya wajuao kusoma tu.
5. Hadhira ya F.S huweza kuimiliki kazi na kuiwasilisha kwingineko, ilhali hadhira ya F.A inazuiwa kunakilisha kazi ya mwandishi.
6. Wasilisho la F.S hulenga hadhira maalum k.m vitendawili hulenga vijana na watoto, F.A andishi huweza kusomwa na yeyote mradi anaweza kusoma.
7. Hadhira ya F.S huweza kuathiri uwasilishaji, hadhira F.A husoma bila kufanyia marekebisho kazi ya fasihi andishi.

(Hoja zozote nne: kulinganua 2 × 4=8)